РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 39
от заседанието на Комисия ”Международна дейност” на ВСС,
проведено на 13.11.2013 г.

Днес, 13.11.2013 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова 
				Михаил Кожарев - отсъства

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова - главен експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Писмо от Министерство на външните работи, дирекция „Обща външна политика и политика за сигурност на ЕС” във връзка с подготовка на координирана национална позиция за участие в предстоящото заседание на РГ „Релекс” /формат „Санкции” – 12.11.2013 г./, за бележки и предложения. /отложена точка от 30.10.2013 г./

Комисия „Международна дейност”
Р Е Ш И:

1.1. Възлага на Дирекция „Международна дейност” да изготви отговор до Министерство на външните работи, дирекция „Обща външна политика и политика за сигурност на ЕС”, като бъде посочено, че съгласно периодично събираната информация по прилагането на Регламент (ЕС) № 267/2012 г. на Съвета от 23 март 2012 г. относно ограничителни мерки срещу Иран, към момента няма образувани дела, поради което нямаме информация, въз основа на която да попълним изпратения въпросник и да изразим становище или препоръки по изпратените документи.

2. ОТНОСНО: Доклад от Мартин Величков – старши експерт-юрисконсулт във връзка с писмо от Министерство на финансите относно отчет за изпълнение на мерките за третото тримесечие на 2013 г., заложени в Националната програма за реформи. /отложена точка от 30.10.2013 г./

Комисия „Международна дейност”
Р Е Ш И:

2.1. Приема за сведение доклада от Мартин Величков – старши експерт-юрисконсулт във връзка с писмо от Министерство на финансите относно отчет за изпълнение на мерките за третото тримесечие на 2013 г., заложени в Националната програма за реформи.
2.2. ОПРЕДЕЛЯ за резервен член Аделина Кандова – главен експерт в дирекция „Международна дейност” за участие в срещите на Работната група 31 „Европа 2020”.

3. ОТНОСНО: Решения на Висшия съдебен съвет по протокол № 39/08.10.2008 г. и протокол № 44/05.11.2008 г. относно приемане на Указания за организацията на работата на делата с особен обществен интерес и Механизъм за постоянен контрол и отчетност на движението на същите. /отложена точка от 30.10.2013 г./

Комисия „Международна дейност”
Р Е Ш И:

3.1. Приема за сведение обобщената информация относно решения на ВСС по протокол № 39/08.10.2008 г. и протокол № 44/05.11.2008 г.

4. ОТНОСНО: Кандидатури на Карамфила Тодорова – съдия в Софийски градски съд, командирована в САС, Петя Колева – зам. председател на Апелативен специализиран наказателен съд и Събина Христова – съдия в Апелативен съд гр. Бургас във връзка с писмо от Министерство на правосъдието за определяне на участник в проверката по фаза 3 на Република Естония от мониторинга на Работната група за борба с корупцията на чуждестранните длъжностни лица към Организацията за икономическо сътрудничество и развитие. /отложена точка от 30.10.2013 г./

Комисия „Международна дейност”
Р Е Ш И:

4.1. Възлага на дирекция „Международна дейност” да изиска от председателите на Софийски апелативен съд и Софийски градски съд допълнителна информация за разглежданите наказателни дела от съдия Карамфила Тодорова, във връзка с кандидатурата й за участие в проверката по фаза 3 на Република Естония от мониторинга на Работната група за борба с корупцията на чуждестранните длъжностни лица към Организацията за икономическо сътрудничество и развитие.

5. ОТНОСНО: Писмо по ел. поща от Датската съдебна администрация във връзка с решение на КМД от 16.10.2013 г. относно предоставяне на информация за военните съдилища в Дания.

Комисия „Международна дейност”
Р Е Ш И:

5.1. Възлага на дирекция „Международна дейност” да отправи повторна молба до Датската съдебна администрация за предоставяне на по-подробна информация за мотивите и основанията, с които са закрити военните съдилища.

6. ОТНОСНО: Писма от Прокуратурата на РБългария относно командироване в чужбина на представители на Прокуратурата.

Комисия „Международна дейност”
Р Е Ш И:

	6.1. Приема за сведение писмата от Прокуратурата на РБългария, във връзка с командироване в чужбина на представители  на Прокуратурата на Република България. 
	6.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно-правно сътрудничество” на ВСС.

7. ОТНОСНО: Писмо от Асоциация „Прозрачност без граници” относно предоставяне на информация по поставени въпроси във връзка с прилагането на Конвенцията за борба с корупцията на ООН в България, в срок до 15.11.2013 г.

Комисия „Международна дейност”
Р Е Ш И:

7.1. Възлага на дирекция „Международна дейност” да установи връзка с отдел „Анализи” на Прокуратурата на РБългария за получаване на информация за лицата, на които е възложено да отговарят на въпросника относно прилагането на Конвенцията за борба с корупцията на ООН в България.

8. ОТНОСНО: Извлечение от протокол № 40/28.10.2013 г. на КПУКИВИВСС относно сигнал от Център на НПО гр. Разград.

Комисия „Международна дейност”
Р Е Ш И:

8.1. Връща преписката на КПУКИВИВСС, тъй като въпросите, засегнати в сигнала не са от компетентността на Комисия „Международна дейност”.

9. ОТНОСНО: Извлечение от протокол № 42/30.10.2013 г. на Комисия „Бюджет и финанси” относно проект на Правила за формиране и използване на средствата по централизирания фонд СБКО за подпомагане на магистрати и съдебни служители в органите на съдебната власт.

Комисия „Международна дейност”
Р Е Ш И:

9.1. Приема проекта на Правила за формиране и използване на средствата по централизирания фонд СБКО за подпомагане на магистрати и съдебни служители в органите на съдебната власт, и предлага:
- В т. 2, в буква „г” да отпадне: „при раждане на дете, сключване на граждански брак”

10. ОТНОСНО: Писмо от дирекция „Човешки ресурси” на МВнР с информация за предстоящ първи курс на обучение за 2014 г. в рамките на Програмата за професионално обучение на национални експерти в ЕК.

Комисия „Международна дейност”
Р Е Ш И:

10.1. Приема за сведение писмото от дирекция „Човешки ресурси” на МВнР с информация за предстоящ първи курс на обучение за 2014 г. в рамките на Програмата за професионално обучение на национални експерти в ЕК, както и публикуваната в тази връзка обява на интернет-страницата на ВСС.

11. ОТНОСНО: Предложение от Главния прокурор на РБългария за създаване на Европейска прокуратура.

Комисия „Международна дейност”
Р Е Ш И:

11.1. Изразява подкрепа на пакета от законодателни мерки, предложени от Европейската комисия със съобщение от 17.07.2013 г., СОМ/2013/532 за по-добра защита на финансовите интереси на съюза: Създаване на Европейска прокуратура и реформиране на Евроджъст. 
11.2. Изразява подкрепа и одобрение на действията на Прокуратурата на Република България в тази насока.
11.3. Точката да се включи в дневния ред за заседанието на ВСС на 12.12.2013 г.

12. ОТНОСНО: Анализ на дейността на териториалните прокуратури за периода 01.01.2013 г. – 30.09.2013 г., включително и за делата от особен обществен интерес, предоставен от Главния прокурор на РБългария.  
     
Комисия „Международна дейност”
Р Е Ш И:

12.1. Приема за сведение Анализа на дейността на териториалните прокуратури за периода 01.01.2013 г. – 30.09.2013 г., включително и за делата от особен обществен интерес, предоставен от Главния прокурор на РБългария.  

13. ОТНОСНО: Молба от Цветинка Пашкунова – съдия в НО на ВКС относно определяне на друго лица за национална контактна точка в Европейската съдебна мрежа.

Комисия „Международна дейност”
Р Е Ш И:

13.1. Уважава молбата от Цветинка Пашкунова – съдия в НО на ВКС относно определяне на друго лица за национална контактна точка в Европейската съдебна мрежа.
13.2. Възлага на дирекция „Международна дейност” да отправи изготви писмо до председателите на апелативните съдилища с молба да предложат по един съдия – наказателно отделение, от съответния апелативен район, който да отговаря на изискванията на Решение 2008/976/ПВР на Съвета от 16 декември 2008 г. относно Европейската съдебната мрежа и да владее английски език на ниво С-1. След получаване на номинациите, комисия „Международна дейност” ще ги разгледа  и ще определи съдия, който да бъде включен в Европейската съдебна мрежа като национална контактна точка.

14. ОТНОСНО: Писмо от Главния секретар на ВСС до постоянните комисии на ВСС с приложено поименно щатно разписание на администрацията на ВСС и дирекция „Вътрешен одит”, с оглед изготвянето на функционалния анализ на АВСС.

Комисия „Международна дейност”
Р Е Ш И:

14.1. Приема за сведение писмото на Главния секретар на ВСС до постоянните комисии на ВСС с приложено поименно щатно разписание на администрацията на ВСС и дирекция „Вътрешен одит”, с оглед изготвянето на функционалния анализ на АВСС.
14.2. Възлага на директора на дирекция „Международна дейност” да подготви предложение във връзка с числеността и функциите на експертите в дирекцията.

15. ОТНОСНО: Писмо от Министерство на правосъдието относно предстояща експертна мисия на Европейската комисия по Механизма за сътрудничество и оценка – 18-20 ноември 2013 г. в гр. София и приложена програма на срещите.

Комисия „Международна дейност”
Р Е Ш И:

15.1. ОПРЕДЕЛЯ за участие в предстоящата експертна мисия на Европейската комисия по Механизма за сътрудничество и оценка, която ще се проведе на 20 ноември 2013 г. в зала 42 в сградата на НИП от 8.30-10.30 ч., следните членове на ВСС:
- Соня Найденова – представляващ ВСС и председател на комисия „Международна дейност” на ВСС.
- Румен Георгиев – по темата за случайното разпределение на делата;
- Милка Итова – по темата за атестирането;
- Калин Калпакчиев – по темата за натовареността на магистратите.

16. ОТНОСНО: Доклад от Румен Георгиев за участието на българската делегация в симпозиум „Обучение на членовете на съдебната власт за ефективно и ефикасно правосъдие”, проведена в периода 23-25 октомври 2013 г. в Анталия, Турция.
            
Комисия „Международна дейност”
Р Е Ш И:

16.1. Приема за сведение доклада от Румен Георгиев за участието на българската делегация в симпозиум „Обучение на членовете на съдебната власт за ефективно и ефикасно правосъдие”, проведена в периода 23-25 октомври 2013 г. в Анталия, Турция. 
16.2. Докладът да се предостави за запознаване на членовете на Висшия съдебен съвет на заседанието на 21 ноември 2013 г.
16.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.
16.4. Във връзка с доклада на Румен Георгиев – член на ВСС, възлага на дирекция «Международна дейност» на ВСС да изпрати писмо по електронна поща до  международния отдел на Висшия съвет на правосъдието, с цел определяне на подходящи дейности в изпълнение на споразумението за сътрудничество, подписано между двете страни през 2004 г. 

17. ОТНОСНО: Въпросник от Европейската комисия за ефективност на правосъдието /CEPEJ/ - 2012-2014 г.
                                
Комисия „Международна дейност”
Р Е Ш И:

17.1. Приема за сведение обобщената информация по Въпросника от Европейската комисия за ефективност на правосъдието /CEPEJ/ - 2012-2014 г.
17.2. Отлага за разглеждане за следващо заседание на комисията.

18. ОТНОСНО: Предложение за извършване на оценка на въздействието на ГПК, АПК и НПК.

Комисия „Международна дейност”
Р Е Ш И:

18.1. Предлага на Министъра на правосъдието да се възобнови мониторинга върху приложението на ГПК, АПК и НПК.
18.2. Възлага на дирекция „Международна дейност” да отправи предложение към Министъра на правосъдието, Главния прокурор, Националния институт на правосъдието и Министерство на вътрешните работи за провеждане на кръгла маса, във връзка с подобряване на досъдебното производство, по повод поетия ангажимент по време на дискусионния форум, проведен на 04.09.2013 г.

19. ОТНОСНО: Писмо от Софийски районен съд относно предоставяне на заверена обобщена справка по дела с особен обществен интерес, наблюдавани от ЕК към 05.05.2012 г.

Комисия „Международна дейност”
Р Е Ш И:

19.1. Възлага на дирекция „Международна дейност” да изиска от Софийски районен съд – Наказателно отделение, 2-ри състав, копие от определението на съда по НЧХД № 667/2013 г. с мотивите към него.

20. ОТНОСНО: Заповед от Министерския съвет относно определяне на поименния състав на тематична работна група за разработване на оперативна програма „Добро управление” за програмния период 2014-2020 г.
     
Комисия „Международна дейност”
Р Е Ш И:

20.1. Заменя Димитър Узунов – член на ВСС с Христина Тодорова – директор на дирекция „Международна дейност” в състава на тематичната работна група за разработване на оперативна програма „Добро управление” за програмния период 2014-2020 г.
20.2. Възлага на дирекция „Международна дейност” да изпрати уведомително писмо до ръководството на работната група за отразяване на извършената промяна.

Т.  Р А З Н И
                                                                                                                                                                                             
21. ОТНОСНО: Отговори на въпросника за процедурата за пенсиониране в държавите-членки и наблюдатели на ЕМСС, получени по ел. поща.                                                                                                                                                                 

Комисия „Международна дейност”
Р Е Ш И:

21.1. Предоставя отговорите на въпросника за процедурата за пенсиониране в държавите-членки и наблюдатели на ЕМСС на председателя на Комисия „Съдебна администрация”. 

22. ОТНОСНО: Необходимост от извършване на разходи за командироването на член на ВСС и придружаващи лица за участие в работната група с цел изработване на Меморандум за разбирателство между представителите на страните-участници в Конференцията на Регулаторните съдебни органи на Балканския регион, за периода 24-27 ноември 2013 г., в гр.Истанбул, Турция. 

Комисия „Международна дейност”
Р Е Ш И:

22.1 ОПРЕДЕЛЯ за участие в работната група с цел изработване на Меморандум за разбирателство между представителите на страните-участници в Конференцията на Регулаторните съдебни органи на Балканския регион, за периода 24-27 ноември 2013 г., в гр.Истанбул, Турция. 
- Магдалена Лазарова – член на ВСС;
- Гергана Алякова – преводач
22.2. Разходите за пътни са за сметка на Административен съд София-град. Пътуването ще се осъществи със самолет.
22.3. Разходите за хотелско настаняване по фактически размер и медицински застраховки на командированите лица са за сметка на Административен съд София-град. 
22.4. Разходите за дневни са за сметка на ВСС.
22.5. Разходите за хонорар на преводача са за сметка на ВСС
22.6. ИЗПРАЩА преписката на Комисия „Бюджет и финанси” по компетентност.

23. ОТНОСНО: Писмо от Министерския съвет относно техническа среща на тема „Предварително условие 11 „Административна ефикасност на държавите членки” и засилване на институционалния капацитет на публичните власти”.

Комисия „Международна дейност”
Р Е Ш И:

23.1. ОПРЕДЕЛЯ Христина Тодорова – директор на дирекция „Международна дейност” за участие в техническата среща на тема „Предварително условие 11 „Административна ефикасност на държавите членки” и засилване на институционалния капацитет на публичните власти”, която ще се проведе на 20 ноември 2013 г. от 09.00 часа в хотел „Анел”, гр. София.

24. ОТНОСНО: Проект на Методика по приложението на принципа за случайно разпределение на делата в съдилищата, изпратен от КПУКИВИВСС с решение по протокол № 39/21.10.2013 г.

Комисия „Международна дейност”
Р Е Ш И:

24.1. Приема за сведение проекта на Методика по приложението на принципа за случайно разпределение на делата в съдилищата, изпратен от КПУКИВИВСС с решение по протокол № 39/21.10.2013 г.

25. ОТНОСНО: Предложение от Аня Димова – апелативен прокурор на гр. Велико Търново. /докладвано от г-жа Магдалена Лазарова/

Комисия „Международна дейност”
Р Е Ш И:
25.1. Да се изготви сравнителна статистика с другите страни-членки на ЕС по отношение на критериите за продължителност на разглеждане на наказателните дела.

26. ОТНОСНО: Информация по движението на делата с особен обществен интерес към 13.11.2013 г., предоставена от Румен Митев – главен експерт – съдебна статистика в АВСС.

Комисия „Международна дейност”
Р Е Ш И:

26. Приема за сведение информацията по движението на делата с особен обществен интерес към 13.11.2013 г.

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Георгиева